1.3. การประกอบธุรกิจของแต่ละผลิตภัณฑ์

1.3.1. ลักษณะทั่วไปของผลิตภัณฑ์

[]

[][]

[]

[][]

[][]

[]

[]

[]

[]

[]

[]

[]

[]

[]

[]

[]

[][][]

[][][][][]

[]

[]

การส่งเสริมการลงทุน

บริษัทฯได้รับสิทธิพิเศษทางด้านภาษีอากรจากคณะกรรมการส่งเสริมการลงทุนภายใต้เงื่อนไขต่าง ๆ
ที่กำหนดไว้ บริษัทฯได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

[TABLE]

[]1.3.2. การตลาดและสภาวการณ์แข่งขัน

1.3.2.1. แนวโน้มภาวะอุตสาหกรรมในปี 2554

แนวโน้มตลาดโลกของผลิตภัณฑ์เพาเวอร์ซัพพลาย

[] ในปี 2553
ตลาดโลกของผลิตภัณฑ์เพาเวอร์ซัพพลายเริ่มกลับมาฟื้นตัวหลังจากประสบภาวะเศรษฐกิจตกต่ำทั่วโลกในปี
2552 จากการวิจัยของ IMS Research ซึ่งเป็นบริษัทวิจัยผลิตภัณฑ์เพาเวอร์ซัพพลาย คาดว่าในปี
2554 ตลาดของผลิตภัณฑ์เพาเวอร์ซัพพลายจะมีการขยายตัวขึ้นร้อยละ 8.9
โดยมีมูลค่าตลาดประมาณ 20.7 พันล้านเหรียญสหรัฐฯ

[]อุตสาหกรรมด้านโทรคมนาคม/ข้อมูลสารสนเทศ (Telecom/Datacom)
และคอมพิวเตอร์/เครื่องใช้สำนักงาน (Computer/Office)
ถือเป็นภาคธุรกิจขนาดใหญ่ที่สุดสำหรับผลิตภัณฑ์เพาเวอร์ซัพพลายในปี 2553/2554
โดยคาดว่าความต้องการในภาคธุรกิจเหล่านี้จะเพิ่มสูงขึ้นเนื่องจากการพัฒนาระบบเครือข่ายและความต้องการใช้อินเทอร์เน็ตความเร็วสูงที่มากขึ้น
ตลาดที่มีอัตราเติบโตสูงสุดได้แก่ตลาดอุปกรณ์ส่องสว่าง (Lighting)
ที่ถึงมีขนาดเล็กแต่เป็นตลาดที่มีการเติบโตสูง
นอกจากนี้เพาเวอร์ซัพพลายสำหรับอุตสาหกรรมการผลิตก็มีการขยายตัวมากเช่นกัน

หากพิจารณาตามภูมิภาคแล้ว
เอเชียยังคงเป็นตลาดขนาดใหญ่และมีอัตราการเติบโตสูงที่สุดสำหรับผลิตภัณฑ์เพาเวอร์ซัพพลาย
รองมาได้แก่ อเมริกาและ EMEA (ยุโรป ตะวันออกกลางและอัฟริกา) โดยในปี 2553-2554
ภูมิภาคเอเชียมีอัตราเติบโตของยอดขายประมาณร้อยละ 9.2 ส่วนอเมริกามีประมาณร้อยละ 8.9
และ EMEA ประมาณร้อยละ 7.9

สาเหตุของการเติบโตอย่างแข็งแกร่งในเอเชียเนื่องจากการย้ายฐานการผลิตเครื่องอุปกรณ์ไฟฟ้าไปยังเอเชียอย่างต่อเนื่อง
รวมทั้งการเจริญเติบโตทางเศรษฐกิจอย่างรวดเร็วในประเทศจีนและอินเดีย

ทั้งนี้ จากการวิจัยของ IMS Research ในปี 2552
กลุ่มเดลต้าได้กลายมาเป็นผู้ผลิตรายใหญ่ที่สุดของโลก โดยมีส่วนแบ่งตลาดเพิ่มขึ้นร้อยละ 0.2 จากปี
2551 เป็นร้อยละ 16.6 รองมาได้แก่ Emerson ที่มีส่วนแบ่งร้อยละ 9.5
ซึ่งกลุ่มเดลต้าได้กลายเป็นผู้นำตลาดทั้งในเอเชีย อเมริกา และEMEA

[]แนวโน้มตลาดโลกของผลิตภัณฑ์โซลาร์อินเวอร์เตอร์

ผลิตภัณฑ์โซลาร์อินเวอร์เตอร์นับเป็นหัวใจหลักของระบบแปลงพลังงานแสงอาทิตย์โดยจะทำหน้าที่แปลงไฟฟ้ากระแสตรงจากแผงเซลล์แสง
อาทิตย์เป็นไฟฟ้ากระแสสลับเพื่อป้อนพลังงานเข้าไปในสายส่งของระบบไฟฟ้า (Grid)
ซึ่งอินเวอร์เตอร์จะมีระบบติดตามพลังงานสูงสุดซึ่งจะช่วยทำให้แน่ใจว่าพลังงานที่ผลิตได้จากแผงเซลล์แสงอาทิตย์นั้นจะถูกดึงออกมาใช้งานได้อย่างเต็มที่

ทั้งนี้ ตลาดโซลาร์อินเวอร์เตอร์จะแปรผันตามตลาดระบบพลังงานแสงอาทิตย์ (Photovoltaic
System) การพัฒนาเพื่อขยายตลาดผลิตภัณฑ์เซลล์แสงอาทิตย์ (Photovoltaic (PV))
จะขึ้นอยู่กับนโยบายการให้เงินสนับสนุนของรัฐบาลในแต่ละประเทศ
โดยกลไกในการสนับสนุนจะกำหนดในกฎหมายของประเทศ

[]ตามข้อมูลของ European Photovoltaic Industry Association (EPIA)
ได้แสดงความเป็นไปได้ในแบบจำลอง 2
แบบที่อาจมีผลต่อปริมาณการติดตั้งระบบพลังงานแสงอาทิตย์ที่แตกต่างกัน
แบบแรกเป็นแบบระดับกลางที่มีสมมุติฐานว่าตลาดมีพฤติกรรมในลักษณะปกติ
และแบบที่สองเป็นแบบที่มีสมมุติฐานว่ารัฐบาลมีนโยบายผลักดันเต็มที่ให้ใช้พลังงานแสงอาทิตย์เป็นแหล่งพลังงานหลักในอนาคต
โดยแนวโน้มการเติบโตของการติดตั้งระบบพลังงานแสงอาทิตย์ทั่วโลก (หน่วยเป็นกิกะวัตต์
(Gigawatt) ของทั้ง 2 แบบจำลองได้แสดงไว้ในแผนภูมิแท่งข้างต้น

จากการสำรวจของ IMS Research คาดว่าตลาด EMEA
เป็นตลาดใหญ่ที่สุดสำหรับผลิตภัณฑ์โซลาร์อินเวอร์เตอร์ในปี 2554 โดยมีอัตราร้อยละ 64
ของรายได้รวมทั่วโลก รองมาได้แก่เอเชียและอเมริกา โดย ในปี 2552 และ ปี 2553
สาธารณรัฐเยอรมันเป็นตลาดใหญ่ที่สุด แต่ในปี 2554 นั้นรัฐบาลสาธารณรัฐ

เยอรมันจะมีการปรับเปลี่ยนนโยบายเงินค่าตอบแทนในการจ่ายไฟฟ้าเข้าสู่ระบบไฟฟ้าให้มีอัตราต่ำลง
จึงอาจจะทำให้ความต้องการติดตั้งอุปกรณ์พลังงานแสงอาทิตย์ในประเทศดังกล่าวมีจำนวนลงลด

1.3.2.2. ทิศทางการดำเนินธุรกิจในปี 2554

บริษัทฯ ได้รับประโยชน์เต็มที่จากการฟื้นตัวของเศรษฐกิจโลกในปี 2553 ที่ผ่านมา แต่สำหรับปี
2554 นั้นยังคงมีความท้าทายหลายอย่างเนื่องจาก ความผันผวนของเศรษฐกิจโลก
รวมทั้งการแข่งขันในกลุ่มธุรกิจพลังงานหมุนเวียน (Renewable energy) ที่เพิ่มสูงขึ้น

บริษัทฯ ได้เตรียมความพร้อมสำหรับรับความท้าทายดังกล่าวเป็นอย่างดี
ด้วยการพัฒนาผลิตภัณฑ์ให้มีความหลากหลายจากความแข็งแกร่งในด้านการผลิตที่มีอยู่เดิม
รวมทั้งจัดให้มีหน่วยงานบริการอย่างทั่วถึงทั้งในประเทศพัฒนาแล้วและประเทศกำลังพัฒนา
แต่อย่างไรก็ตาม
เพื่อให้บริษัทฯสามารถเติบโตและพัฒนาธุรกิจได้อย่างต่อเนื่องบนพื้นฐานของธุรกิจเดิม
จึงได้จัดแบ่งธุรกิจออกเป็น 4 กลุ่มหลัก ดังนี้

ธุรกิจกลุ่มที่ 1: ธุรกิจกลุ่ม ODM (Original Design Manufacture)
ธุรกิจในกลุ่มนี้ประกอบด้วย

ธุรกิจกลุ่มเทคโนโลยีสารสนเทศ :
ด้วยความเป็นผู้นำเทคโนโลยีในด้านประสิทธิภาพการทำงานของผลิตภัณฑ์ บริษัทฯ
ยังคงรักษาตำแหน่งการเป็นผู้ผลิตชั้นนำของเพาเวอร์ซัพพลายระดับไฮเอนด์ (High end power
supplies) สำหรับระบบเซิร์ฟเวอร์ ระบบโทรคมนาคม และระบบศูนย์กลางข้อมูล
ให้กับผู้ผลิตชั้นนำ อาทิ เช่น IBM, Oracle (ซึ่งได้เข้าซื้อกิจการของ Sun Microsystems ในปี
2554), Cisco, Ericsson, Google และ Facebook ได้อย่างเหนียวแน่น อย่างไรก็ตาม
บริษัทฯ ยังคงแสวงหาการขยายธุรกิจและสร้างกำไรในกลุ่มนี้อย่างต่อเนื่อง

ธุรกิจกลุ่มรถยนต์ :
หลังจากที่บริษัทฯได้ร่วมพัฒนาผลิตภัณฑ์อุปกรณ์ชาร์จแบตเตอรี่รถยนต์ร่วมกับผู้ผลิตรถยนต์รายใหญ่มาเป็นเวลาหลายปี
บัดนี้อุปกรณ์ดังกล่าวพร้อมที่จะเริ่มผลิตในสายการผลิตและจะมีการเพิ่มปริมาณการผลิตขึ้นเรื่อยๆ
ด้วยการเรียนรู้จากผลิตภัณฑ์ชิ้นแรกที่ถูกสร้างขึ้นและด้วยเทคโนโลยีที่ได้มาระหว่างการพัฒนาผลิตภัณฑ์นี้
บริษัทฯ
ได้นำองค์ความรู้ดังกล่าวต่อยอดการพัฒนาผลิตภัณฑ์ประเภทเดียวกันไปยังผู้ผลิตรถยนต์รายอื่นๆทั้งในยุโรปและอินเดีย
นอกจากนั้นแล้วบริษัทฯ
ยังสามารถขยายตลาดของอุปกรณ์พัดลมระบายความร้อนไปยังตลาดผู้ผลิตรถยนต์อีกด้วย

ธุรกิจกลุ่มอุปกรณ์การแพทย์และอุปกรณ์ในภาคอุตสาหกรรม :
บริษัทฯได้รับความไว้วางใจจากลูกค้าในอุตสาหกรรมเครื่องมือแพทย์รายใหญ่เพิ่มขึ้นอีกสองรายในปีนี้
ส่วนอุปกรณ์ในภาคอุตสาหกรรมที่ได้เริ่มนำออกสู่ตลาดตั้งแต่ปี 2552 และ 2553 นั้น
คาดว่าจะสามารถสร้างยอดขายเพิ่มขึ้นจากอุปสงค์ตลาดที่เพิ่มสูงขึ้นเช่นกัน

ธุรกิจกลุ่มเครื่องใช้ไฟฟ้าในครัวเรือน : บริษัทฯ
คาดว่าธุรกิจนี้จะเติบโตต่อไปจากการที่ได้รับคำสั่งซื้อจากลูกค้ารายใหม่ๆ
ของผลิตภัณฑ์โซลินอยด์และอีเอ็มไอ ฟิลเตอร์

ธุรกิจกลุ่มที่ 2: ธุรกิจกลุ่ม Regional Solutions & Integration ธุรกิจในกลุ่มนี้ประกอบด้วย

ธุรกิจกลุ่มเพาเวอร์ซัพพลายสำหรับระบบโทรคมนาคม (Telecom Power Solutions)

[]เพาเวอร์ซิสเต็มสำหรับระบบโทรคมนาคมแบบดั้งเดิมในปัจจุบันกำลังอยู่ในภาวะลำบาก
เนื่องจากตลาดมีการรวมตัวของผู้ประกอบการ และราคามีแนวโน้มลดลง

ลูกค้าต่างๆได้หันมาสนใจผลิตภัณฑ์ที่สามารถรวมแหล่งจ่ายไฟจากหลายแหล่ง (เช่น
จากกระแสไฟหลัก พลังงานแสงอาทิตย์ เครื่องกำเนิดไฟฟ้าดีเซล เครื่องสำรองไฟฟ้า และอื่นๆ)
เข้าด้วยกันโดยผ่านระบบการควบคุมการทำงานซึ่งบริษัทฯ
ได้เป็นผู้ริเริ่มดำเนินธุรกิจในลักษณะดังกล่าวโดยเฉพาะในประเทศอินเดีย
จึงคาดว่าธุรกิจนี้จะมีการเติบโตต่อไป

ธุรกิจกลุ่มจอแสดงภาพ (Video Display Solutions)

[]ในปี 2553 ธุรกิจจอแสดงภาพแบบติดผนัง (Video wall) มีการขยายตัวร้อยละ 50
และคาดว่าจะขยายตัวต่อเนื่อง อีกประมาณร้อยละ 50 ในปี 2554 บริษัทฯ
ได้นำเสนอสินค้าและบริการสำหรับธุรกิจในกลุ่มนี้แบบครอบคลุม
โดยรวมถึงอุปกรณ์ควบคุมจอแสดงภาพ การประกอบและติดตั้งรวมถึงบริการในประเทศอื่นๆ
ธุรกิจนี้จะยังคงดำเนินการในประเทศอินเดียต่อไป
พร้อมทั้งยังได้มีแผนการขยายตลาดไปยังประเทศในกลุ่มตะวันออกกลางและยุโรปด้วย

ไฟถนนและป้ายแสดงภาพแบบ LED (LED Street Lighting, LED Signage Display)

บริษัทฯ ได้จัดตั้งบริษัทย่อยในประเทศไทยขึ้นภายใต้ชื่อ บริษัทเดลต้า กรีน อินดัสเตรียล จำกัด
เพื่อดำเนินธุรกิจนี้ในประเทศไทยรวมทั้งตลาดอื่นๆในประเทศกลุ่มอาเซียน

ธุรกิจกลุ่มที่ 3: ธุรกิจกลุ่ม Global Branding & Regional Distribution
ธุรกิจในกลุ่มนี้ประกอบด้วย

ธุรกิจกลุ่มโซลาร์อินเวอร์เตอร์ (Photo-Voltaic Solar Inverters)

ในปี 2554
ได้มีการคาดการณ์ว่ากำลังการผลิตโซลาร์อินเวอร์เตอร์ของโลกจะสูงกว่าความต้องการของตลาด
จึงคาดว่าราคาขายจะลดลง แต่จากการที่บริษัทฯ มีความได้เปรียบด้านการผลิต จึงทำให้บริษัทฯ
มั่นใจว่าจะยังคงรักษาความสามารถในการแข่งขันในตลาดนี้ได้เป็นอย่างดี

[]บริษัทฯ มีแผนที่จะขยายประเภทของผลิตภัณฑ์โซลาร์อินเวอร์เตอร์ภายใต้ตราสินค้าของบริษัทฯ คือ
“Solivia” ให้มากขึ้น โดยครอบคลุมตั้งแต่อินเวอร์เตอร์ขนาดเล็ก (micro- inverter)
ไปจนถึงอินเวอร์เตอร์ส่วนกลางขนาดใหญ่ (large central inverter)
และอุปกรณ์ส่วนประกอบอื่นๆ พร้อมทั้งได้วางแผนที่จะออกผลิตภัณฑ์ใหม่อีกประมาณ 20 รายการในปี
2554
รวมทั้งขยายตลาดให้กับผลิตภัณฑ์รุ่นเดิมที่ได้ออกจำหน่ายและประสบผลสำเร็จในตลาดท้องถิ่นแล้วและนำ
Block inverter ที่มีขนาด 1 เมกะวัตต์ขึ้นไปออกสู่ตลาดด้วย

นอกจากนี้ บริษัทฯ จะขยายตลาดให้ครอบคลุมไปยังภูมิภาคหลักๆ ทั้งหมด ได้แก่ ยุโรป อเมริกา
ออสเตรเลีย อินเดียและเอเชียตะวันออก
เพื่อลดความเสี่ยงหรือความผันผวนของรายได้ของธุรกิจนี้ที่เกิดจากการเปลี่ยนแปลงของนโยบายการให้เงินอุดหนุนของรัฐบาลในแต่ละประเทศ
และด้วยการเข้าซื้อกิจการด้านการทำวิจัยและพัฒนาผลิตภัณฑ์โซลาร์อินเวอร์เตอร์แห่งหนึ่งในปีนี้
จะทำให้บริษัทฯ สามารถเข้าสู่ตลาดโซลาร์อินเวอร์เตอร์ประเภท off-grid
(แบบไม่ต่อพ่วงกับไฟฟ้าระบบสายส่ง) ได้
แม้ว่าตลาดดังกล่าวเป็นตลาดที่ค่อนข้างเล็กเมื่อเทียบกับโซลาร์อินเวอร์เตอร์แบบ grid
connected (แบบต่อพ่วงเข้ากับไฟฟ้าระบบสายส่ง)
แต่ก็เป็นตลาดอีกกลุ่มหนึ่งที่สามารถเสริมตลาดของธุรกิจในกลุ่มนี้ได้เป็นอย่างดี

นอกจากนี้ ในปี 2554 บริษัทฯ ตั้งใจจะขยายเครือข่ายการให้บริการผ่านกลุ่มบริษัท DES
ซึ่งเป็นกลุ่มบริษัทย่อยของบริษัทฯ เพื่อให้สามารถบริการลูกค้าหรือพันธมิตรทางธุรกิจของบริษัทฯ
ที่อยู่ในแต่ละภูมิภาคได้โดยตรงซึ่งจะอำนวยความสะดวกและเพิ่มประสิทธิภาพในการให้บริการได้มากขึ้น

ธุรกิจกลุ่มที่ 4: ธุรกิจกลุ่ม Consumer Brand

ธุรกิจในกลุ่มนี้ประกอบด้วยสินค้าประเภทอแดปเตอร์และเครื่องชาร์จอเนกประสงค์ภายใต้ชื่อ
“Innergie” ซึ่งเป็นสินค้าที่เคยได้รับรางวัลด้านการออกแบบมาแล้ว โดยตลอดปี 2553
บริษัทฯได้ทำการพัฒนาผลิตภัณฑ์ในกลุ่มนี้อย่างต่อเนื่องจนมีสินค้าในรุ่นต่างๆ หลากหลายครบถ้วนแล้ว
และในปีหน้านี้ บริษัทฯ
จึงมุ่งที่จะขยายช่องทางการจัดจำหน่ายให้ครอบคลุมทุกภูมิภาคหลักของโลกต่อไป

1.3.3. วัตถุดิบและผู้จำหน่ายวัตถุดิบ

วัตถุดิบหลักของบริษัทฯ สามารถจัดแบ่งได้เป็น 2 ประเภทหลักๆ คือ ชิ้นส่วนไฟฟ้า (Electrical
parts) และชิ้นส่วนเชิงกล (Mechanical parts) โดยชิ้นส่วนไฟฟ้าประกอบด้วยชิ้นส่วนประเภท
semiconductor (ได้แก่ IC, diode, Mosfet, PWM เป็นต้น) และชิ้นส่วนประเภท Passive
(ได้แก่ Capacitors, fuse, Resister, รีเลย์ เป็นต้น)
ซึ่งวัตถุดิบส่วนใหญ่นำเข้ามาจากประเทศสิงค์โปร์ ฮ่องกง ญี่ปุ่น ไต้หวัน ยุโรป และอเมริกา
โดยใช้สกุลเงินเหรียญสหรัฐเป็นหลักในการชำระค่าสินค้า ในขณะที่ชิ้นส่วนเชิงกล ได้แก่
แผ่นระบายความร้อน (Heat sink) โลหะ งานปั๊มขึ้นรูปชิ้นงานต่างๆ wire harness
พลาสติกและบรรจุภัณฑ์ ส่วนใหญ่บริษัทฯ ทำการจัดซื้อจากผู้ผลิตภายในประเทศ ทั้งนี้
สัดส่วนมูลค่าการนำเข้าของวัตถุดิบทั้งหมดเทียบกับการสั่งซื้อในประเทศ
คิดเป็นอัตราส่วนประมาณร้อยละ 70 ต่อ 30

ในปัจจุบันบริษัทฯ มีคู่ค้าประมาณ 1,800 ราย โดยการสั่งซื้อในแต่ละรายจะไม่เกินร้อยละ 3.0
ของยอดการสั่งซื้อทั้งหมดของบริษัทฯ

การวิจัยและพัฒนา

วิศวกรรวมกว่า 650 คนได้เข้าร่วมงานกับหน่วยงานด้านการวิจัยพัฒนาของบริษัทฯ
โดยได้ทำงานอยู่ในศูนย์วิจัยในประเทศต่างๆ ได้แก่ ประเทศไทย เยอรมัน สวิตเซอร์แลนด์
โรมาเนีย สกอตแลนด์ อเมริกา อินเดีย และจีน
การทำงานร่วมกันของกลุ่มบุคลากรดังกล่าวได้ก่อให้เกิดการผสมผสาน
แลกเปลี่ยนและถ่ายโอนความรู้ด้านเทคโนโลยีระหว่างกัน
ทำให้สามารถยกระดับงานวิจัยขึ้นได้อย่างน่าพอใจ
การวิจัยและพัฒนาในปีนี้ได้พัฒนาต่อเนื่องจากปีก่อนแม้ว่าจะอยู่ในช่วงของสภาวะเศรษฐกิจถดถอยก็ตาม
โดยมีเป้าหมายที่มุ่งพัฒนาผลิตภัณฑ์ทั้งในกลุ่มธุรกิจเดิมซึ่งเป็นธุรกิจหลักและการพัฒนาผลิตภัณฑ์ใหม่
เป็นผลให้อัตรากำไรขั้นต้นโดยรวมของบริษัทฯ
เพิ่มสูงกว่าอัตราค่าใช้จ่ายด้านวิจัยและพัฒนาต่อยอดขายอย่างต่อเนื่อง

[]

[]

การพัฒนาเซิร์ฟเวอร์ชั้นสูง ( High-End Computer Servers)

บริษัทฯ ยังคงไว้ซึ่งความเป็นผู้นำตลาดในด้านประสิทธิภาพการทำงานสูง เป็นมิตรต่อสิ่งแวดล้อม
และมุ่งเน้นนวัตกรรมเป็นหลัก
การรักษาสภาพภูมิอากาศและการเป็นผลิตภัณฑ์สีเขียวยังคงเป็นแนวทางสำคัญในการวิจัยและพัฒนาผลิตภัณฑ์ใหม่ออกมาสู่ตลาด
การพัฒนาเทคโนโลยีเพื่อเพิ่มประสิทธิภาพการทำงานสำหรับผลิตภัณฑ์เพาเวอร์ซัพพลายสำหรับเซิร์ฟเวอร์
เพาเวอร์ซัพพลายสำหรับระบบเก็บข้อมูล (Data-storage systems)
และระบบโทรคมนาคมนั้นยังคงประสบความสำเร็จเสมอมาและยังจะพัฒนาต่อไปอย่างต่อเนื่อง
ผลิตภัณฑ์เพาเวอร์ซัพพลายของทางบริษัทฯได้ผ่านการรับรองมาตรฐานอุปกรณ์คอมพิวเตอร์ที่ปกป้องสภาพภูมิอากาศระดับทอง
(Climate Savers Computing Gold Requirements)
จนถึงระดับแพลทินัมซึ่งเป็นระดับสูงสุดอีกด้วย นอกจากนี้
บริษัทฯได้ผลิตและนำเพาเวอร์ซิสเต็มระดับไฮเอนด์ที่มีขนาดถึง 300 กิโลวัตต์ออกสู่ตลาด
โดยผลิตภัณฑ์ดังกล่าวนับเป็นนวัตกรรมใหม่โดยใช้เทคนิคพิเศษในการระบายความร้อนด้วยของเหลวซึ่งถือได้ว่าเป็นเทคโนโลยีระดับไฮเอนด์สูงสุดสำหรับเพาเวอร์ซิสเต็มที่ใช้กับคอมพิวเตอร์เมนเฟรมในปัจจุบัน

[]

[]กลุ่มธุรกิจพลังงานหมุนเวียน – โซลาร์อินเวอร์เตอร์

กลุ่มผลิตภัณฑ์พลังงานหมุนเวียนยังคงถูกให้ความสำคัญในการลงทุนด้านการวิจัยและพัฒนาเป็นอันดับต้นๆ
โดยได้ทำการขยายผลิตภัณฑ์ในกลุ่มพลังงานแสงอาทิตย์ให้หลากหลายมากขึ้น
รวมถึงการพัฒนาผลิตภัณฑ์อินเวอร์เตอร์ขนาด 100
กิโลวัตต์โดยใช้เทคโนโลยีก้าวล้ำที่สุดเพื่อให้มีผลิตภัณฑ์ซึ่งมีประสิทธิภาพสูงสุดออกสู่ตลาด
การพัฒนาอินเวอร์เตอร์ประสิทธิภาพสูงขนาดใหญ่ดังกล่าวจะมีผลิตภัณฑ์ออกสู่ตลาดอย่างต่อเนื่อง
และมีการติดตั้งใช้งานเพิ่มมากขึ้นต่อไป

[]กลุ่มธุรกิจยานยนต์ – ยานยนต์ไฟฟ้า

สำหรับกลุ่มธุรกิจยานยนต์นั้น บริษัทฯ ยังให้ความสำคัญในการทำวิจัยและพัฒนาอย่างต่อเนื่องเช่นกัน
โดยเฉพาะการพัฒนาแบตเตอรี่แรงดันสูงให้สามารถชาร์จไฟได้เร็วขึ้น
รวมทั้งการพัฒนาระบบจ่ายไฟในยานยนต์ (In-Vehicle Power Distribution)
และระบบขับเคลื่อน (Power Train Traction Motor) ซึ่งใช้ในยานยนต์ไฟฟ้าไฮบริด
(Hybrid electrical vehicle) และยานยนต์ไฟฟ้า

[] โดยเน้นที่อุปกรณ์ชาร์จแบตเตอรี่ซึ่งติดตั้งกับตัวรถ (On-Board Charger) และดีซี ดีซี
คอนเวอร์เตอร์เป็นหลัก ด้วยความเป็นผู้นำเทคโนโลยีด้านนี้ ทำให้บริษัทฯ
ได้รับโอกาสร่วมงานโดยตรงกับบริษัทผู้ผลิตรถยนต์ชั้นนำของโลกซึ่งทิศทางล่าสุดคือการออกแบบให้มีขนาดกะทัดรัดและเพิ่มความสามารถในการสื่อสารเพื่อนำไปใช้งานร่วมกับระบบสมาร์ทกริด

Thailand Most Innovative Company 2010

ในปีนี้บริษัทฯได้รับคัดเลือกให้เป็นหนึ่งในสิบจากบริษัทจดทะเบียนในตลาดหลักทรัพย์ฯจำนวน 480
ราย ที่ได้รับรางวัล “Thailand Most Innovative Companies 2010” จากนายวีระชัย
วีระเมธีกุล รัฐมนตรีว่าการกระทรวง วิทยาศาสตร์และเทคโนโลยี เมื่อเดือนกันยายน 2553